Zapisnik sjednice Učiteljskog vijeća održane dana 25.09.2019. godine u prostoriji zbornice Osnovne škole Donji Lapac s početkom u 14:00 sati.

Prijedlog dnevnoga reda:

1. Razmatranje Godišnjeg plana i programa rada škole za školsku 2019./2020. godinu
2. Razmatranje školskog Kurikuluma za školsku 2019./2020. godinu
3. Donošenje plana izleta i ekskurzija
4. Možebitno

Nazočni: Štefica Barišić, Josip Prusac, Ljiljana Klobučar, Predrag Rodić, Monika Petrov, Dino Rupčić, Milena Bajić, Mirjana Prusac, Predrag Sušić, Dajana Šušnja Jasenko, Radmila Kuga, Olivera Mazija, ravnatelj škole Marko Matić i tajnik Zlatko Brnjas kao zapisničar.

Izočni: opravdali izostanak.

Ravnatelj otvara sjednicu, pozdravlja nazočne učitelje i stručne suradnike, konstatira da je na sjednici nazočan dovoljan broj članova za punovažno odlučivanje. Zatim čita prijedlog dnevnoga reda ove sjednice i pita ima li primjedbi i nadopuna. Primjedbi i nadopuna nema, te prijedlog dnevnoga reda te daje na glasovanje.

ODLUKA: Javnim dizanjem ruku prijedlog dnevnoga reda jednoglasno je usvojen sa 13 javnih glasova.

AD1.) Razmatranje Godišnjeg plana i programa rada škole za školsku 2019./2020. godinu

Ravnatelj čita prvu točku dnevnoga reda, navodi članovima kako je Plan i program rada škole za školsku 2019./2020. godinu izrađen te da je izložen u zbornici škole članovima na razmatranje. Ravnatelj navodi kako je navedeni plan i program izrađen i nadograđen, te da su neki podatci izmjenjeni. Ravnatelj navodi članovima ukoliko imaju pitanja ili primjedbi da se izjasne, nakon kratke rasprave ustanovljene su manje tipkarske pogreške koje će biti ispravljene, nadalje učiteljica Ljiljana Klobučar navodi kako se u Godišnji plan i program rada škole treba uvrstiti plan javnih događanja. Temeljem dogovora ustanovljeno je da će se manifestacija Dani kruha održati dana 14.10.2019. godine u 11:00 sati, te da će se ove godine održati večer matemarike koja će se održati 5.12.2019. godine. Riječ uzima ravnatelj pita članove imaju li pitanja ili primjedbi. Pitanja i primjedbi nema te ravnatelj daje na glasovanje.

ODLUKA: Javnim dizanjem ruku razmotren je prijedlog Godišnjeg plana i programa rada za školsku 2019./2020. godinu onakav kakav je predočen članovima na razmatranje te isti ide u daljunju proceduru. Ova odluka jednoglasno je usvojena sa 13 javnih glasova.

AD2.) Razmatranje školskog Kurikuluma za školsku 2019./2020. godinu

Ravnatelj čita drugu točku dnevnoga reda, navodi članovima kako je također školski kurikulum izložen u zbornici te da su ga učitelji mogli pregledati, nakon kratke rasprave dogovoreno je da će se u Školski kurikulum dodati određene izvanastavne aktivnosti i projekti koji će biti održani, kao što su Humanitarni božićni sajam koje će se održati početkom mjeseca prosinca. Riječ uzima ravnatelj pita članove imaju li pitanja, primjedbi. Pitanja i primjedbi nema, te ravnatelj daje na glasovanje.

ODLUKA: Javnim dizanjem ruku razmotren je Školski kurikulum za školsku 2019./2020. godinu uz gore navedene izmjene. Ova odluka jednoglasno je usvojena sa 13 javnih glasova, te isti ide u daljnju proceduru.

AD3.) Donošenje plana izleta i ekskurzija

Ravnatelj čita treću točku dnevnoga reda te navodi kako je potreba škole da donese plan izleta i ekskurzija. Riječ uzima učiteljica Ljiljana Klobučar koja navodi kako daje na prijedlog posjet učenika sredinom listopada na posjet Muzeju Lika, Grabovača i posjet Memorijalnom centru Nikola Tesla, nakon rasprave učitelji su se složili da i ostala dijeca idu na isti izlet. Riječ uzima učitelj Predrag Rodić koji navodi kako bi učenici mogli posjetiti i NP Krka Knin – Kistanje u svibnju, nakon navedenih izlaganja riječ uzima ravnatelj, pita članove imaju li još pitanja ili primjedbi. Pitanja i primjedbi nema, te ravnatelj zaključuje treću točku dnevnoga reda.

AD4.) Možebitno

Ravnatelj čita četvrtu točku dnevnoga reda, navodi članovima kako je Osnovna škola Donji Lapac ovoga tjedna zaprimila informaciju da će se dana 5.11. 2019. godine u 12 h do 16:00 sati održati u Školi predavanje u vezi Kurikularne reforme od strane savjetnika za sve učitelje i stručne suradnike, te da se očekuje isporuka 17 računala za sve učitelje. Nadalje ravnatelj navodi kako se od sljedećeg tjedna kreće sa radovima na dvorani Škole skidanje parketa te početak ugradnje PVC sportske podloge. Nakon izlaganja ravnatelj pita članove imaju li pitanja ili primjedbi, nadopuna. Pitanja, primjedbi nema, te ravnatelj zaključuje četvrtu točku dnevnoga reda.

Sjednica je završila u 15:00 sati.

Zapisničar: Ravnatelj škole:

Zlatko Brnjas Marko Matić, prof.